cyanic-selkie/wikianc huggingface dataset:
Parsley, Sage, Rosemary and Thyme
Komposisjon
Parsley, Sage, Rosemary and Thyme er prega av store kontrastar frå song til song. Simon fann det vanskeleg å skrive nye songar. Biografiforfattaren Peter Ames Carlin meinte at all marknadsføringa, med konsertar og intervju, gjorde at Simon var ukomfortabel. «Han trengde å gjere noko han var vant til», skreiv han. I tillegg påverka den brå heidringa både forholda hans og Simon personleg. Mykje av albumet bestod av resirkulerte songar Simon hadde skrive medan han var i England i 1965. Tre songar på albumet—«Patterns», «Flowers Never Bend with the Rainfall» og «A Simple Desultory Phillippic»—var tidllegare gjevne ut på soloplata til Simon, The Paul Simon Songbook («Canticle», den andre halvdelen av opningsballaden «Scarborough Fair», er òg henta frå ein annan song på den plata, «The Side of a Hill»).
«7 O'Clock News/Silent Night» er ein lydcollage som bestod av duoen som song «Silent Night», medan det vert lese opp ei nyhendemelding.
Plateomslag
Plateomslaget var fotografert av Bob Cato og syner Simon & Garfunkel i ein blomsterhage.
Utgjeving
Etter å ha gjeve ut fleire singlar og heldt ei rekkje utselde konsertar, vart Parsley, Sage, Rosemary and Thyme gjeve ut på Columbia Records den 24. oktober 1966. Duoen fortsette å halde konsertar på universiteta elleve dagar etter utgjevinga, og skapte eit image som vart skildra som «framandgjort», «rar» og «poetisk». Manageren Mort Lewis var òg stort sett ansvarleg for dette offentlege synet, sidan han heldt dei borte frå fjernsynsframføringar (med mindre dei fekk spele eit uavbrote sett eller fekk velje setlista sjølv).
Mottaking
I 2003 kåra Rolling Stone albumet til det 202. beste på lista si over dei 500 beste albuma gjennom tidene. Radioprataren og forfattaren Pete Fornatale skreiv at «Få andre har kome nær til intelligensen, venleiken, variasjonen, kreativiteten og handverket som Parsley, Sage, Rosemary and Thyme fanga.» Andrew Gilbert kalla i 1001 Albums You Must Hear Before You Die, albumet «det første store albumet deira. Det skapte ei kjensle av føreståande ulukke og den kjenslemessige koplinga Simon skapte gjer albumet til varig verk.»
Medverkande
Simon & Garfunkel
Andre medverkande
Produksjon
Horv
Ei horv (eller harv) er ein reiskap med tindar, piggar eller roterande skjerande skåler som vert dregen over den pløgde åkeren for å smuldre opp og jamne ut jorda og rive opp ugras før ny såing eller planting. Horva verte dregen av eit trekkdyr (hest), eller no som oftast av ein traktor, eller som ein reiskap montert bakpå ein traktor. Moderne horver vert laga i ulike utformingar til ulike bruksområde.
Horver med stive tindar
Horver med stive tindar han ha rette tindar (rettindhorver) eller krokete tindar (kroktindhorver). Tindane er stutte og står tett, så dei arbeider ikkje så djupt. Dei vert ofte nytta i samband med korndyrking. På grunn av at tindane står tett dreg dei ofte med seg halm, kveke og anna ugras.
Horver med fjørande tindar
Det finst fleire typar horver med fjørande tindar, som òg har større avstand enn på stivtindhorver. Dette gjer at dei ikkje dreg med seg så mykje halm og ugras som stivtindhorver.
Kultivatorar
Kultivatorar, òg kalla S-tindhorver, er konstruerte som ei stålramme med akslingar som tindane er festa på. Tindane er S-forma og fjørande. Kultivatorar har som oftast djupnehjul som regulerer arbeidsdjupna. Ved å vri akslane som tindane er festa på kan ein få dei til å søkja seg nedover. Kultivatorar arbeider etter måten djupt men på grunn av stor avstand mellom tindane knusar dei ikkje jorda like fint som stivtindhorver.
Kulturhorv
Kulturhorver er ein variant av kultivator med smalare og noko stivare tindar. Som kultivatorar er tindane festa på vribare akslingar opplagra i ei stålramme. Ved å vri akslane kan ein få tindane til å søkja seg nedover. Kulturhorver har djupnehjul som ofte er plasserte lang bak. Kor djupt framenden på horva går vert ofte justert med ein kjetting festa til traktoren. Kulturhorver er ofte utstyrt med svingbart feste slik at dei går fritt i sving.
Fjørhorver
Fjørhorver har G-forma tindar festa til dreibare akslingar som står i ei stålramme. Fjørhorver har stålmeiar og arbeidsdjupna vert justert ved å dreia akslingane som tindane er festa til. Fjørstivheita er etter måten lita, noko som gjer at tindane ikkje riv opp torv. Denne horvtypen høver difor godt på nypløgd eng. På tung jord høver dei derimot ikkje så godt.
Enghorver
Enghorver vert nytta for å fjerna mose eller for å knusa naturgjødsel. Dei har ofte ein gitterstruktur.
Horver med roterande arbeidsorgan
Det finst fleire typar horver med roterande arbeidsorgan.
Skålhorver
Skålhorver har stålskåler festa på akslingar opplagra i ei stålramme. Det er ofte to rekkjer med skåler, der kvar rekkje har to skråstilte akslingar. Dei to akslingane i kvar rekkje er skrådd i kvar si retning for å unngå at horva vert pressa til den eine sida. Når horva vert trekt framover skjer skålene seg ned i jorda og veltar ho over på sida. Nokre skålhorver har takkute skåler.
For å få så stor arbeidsdjupn som mogeleg bør framkanten på skålene vera parallelle med køyreretninga. Denne vinkelen krev òg minst trekkraft. På stiv jord kan det vera vanskeleg å få skålene til å gå djupt nok og det kan vera naudsynt å plassera vekter på horva. Skålhorver fungerer best når farten er stor.
Knivhorver
Knivhorver, eller rullehorver, har to eller tre rekkjer med akslingar etter kvarandre med knivar. Når akslingane roterer skjer knivane sund torv og høver godt for horving av pløgd eng. Dei vert òg nytta til å blanda naturgjødsel med jorda. Knivhorver bør køyrast med etter måten stor fart (over 10 km/t).
Pigghorver
Pigghorver liknar mykje på knivhorver, men har roterande akslar med spisse piggar. Dei vert nytta for å knusa torv og bør køyrast med stor fart.
Jordfresar
Jordfresarar har ein roterande aksling med L-forma knivar som vert driven frå kraftuttaket på traktoren. Fresen roterer med stor fart og er med på å trekkja traktoren framover. Jordfresarar vert nytta for å knusa torv og for å blanda naturgjødsel og/eller kalk med jorda. Dei vert òg nytta på myrjord. Små sjølvgåande jordfresarar, kalla motorhakker, vert ofte nytta i hagebruk og drivhus.
Horver med vibrerande tindar
Pendelhorver, òg kalla vibrasjonshorver eller skakhorver, har tindane festa til bjelkar som vert drivne att og fram på tvers av køyreretninga frå kraftuttaket på traktoren.
Kombihorver
Mange horver er sett saman av ulike seksjonar. Kultivatorar til dømes kam ha ein trommer i bakkant som knusar jordklumpar i det øvste jordlaget og jamnar overflata. Retterhorver kan vera stivtindhorber, langfingerhorver, valsar og ribbetromlar. Ein enkel slodd kan òg nyttast.
Al Qurayyah
Al Qurayyah er ein busetnad i Fujairah i Dei sameinte arabiske emirata.
Mr. Wonderful av Fleetwood Mac
Mr. Wonderful er det andre studioalbumet til det britiske bluesrockbandet Fleetwood Mac, gjeve ut i 1968. Som debutalbumet består albumet utelukkande av blues, men vart spelt inn på ein annan måte. Albumet vart spelt inn live i studio med mikrofonar på forsterkarane og PA-systemet, i staden for at instrumenta var plugga inn i miksepulten. Dei hadde òg med seg ei blåserekkje og Christine Perfect frå Chicken Shack spelte klaverinstrument. Ho gifta seg seinare med bassisten i bandet, John McVie, og vart fast medlem av bandet. Albumet vart ikkje gjeve ut i USA, men kring halvparten av songane kom med på albumet English Rose.
Ein utvida versjon av Mr. Wonderful var med i plateboksen The Complete Blue Horizon Sessions.
Mottaking
I motsetnad til den store suksessen debutalbumet Fleetwood Mac var, fekk dette albumet middels kritikk og selde dårlegare: Allmusic skildra det som «skuffande». Fire av songane, «Dust My Broom», «Doctor Brown», «Need Your Love Tonight» og «Coming Home» byrjar alle med det same Elmore James-riffet.
Sputnik Music skildra stilen som ''vokalmessig konservativ, med barske manerar, og det høyres ofte ut som Green vandrar gjennom musikken som ein full mann. Den dårlege produksjonen gjer det heile verre, og både vokalen og instrumenta høyrest grumsete ut.''
Medverkande
Fleetwood Mac
Andre medverkande
Produksjon
Aare
Aare (fransk Aar) er ei sideelv til Hochrhein i Sveits. Den fulle lengda frå kjelda til samløpet med Rhinen er om lag 295 km lang, med eit fall på 1565 meter og eit nedslagsfelt på 17 620 m², som omfattar heile det sentrale Sveits. Ho er den lengste elva som ligg fullstendig innanfor Sveits sine grenser.
Løp
Aar spring ut frå dei store Aarbreane i Bern-Alpane i kantonen Bern og vest for Grimselpasset. Ho renn austover til Grimsel herberge, nedanfor Finsteraarhorn, og så nordvestover gjennom Haslital, der ho dannar den 46 meter høge fossen Handegg, forbi Guttannen, og gjennom kalksteinsklippene i Kirchet der ho dannar ein stor canyon. Ho når så Meiringen på ei slette. Litt forbi Meiringen, nær Brienz, renn elva ut i Brienzsjøen der ho er mogeleg å segle på. Nær vestenden av innsjøen mottar Aare den første viktige sideelva si, Lütschine. Ho renn så over den myrlendte sletta ved Bödeli mellom Interlaken og Unterseen før ho renn ut i Thunsjøen.
Nær vestenden av Thunsjøen mottar ho Kander, som like før har hatt samløp med Simme. På veg ut av innsjøen renn elva gjennom Thun, og så gjennom byen Bern, under 18 bruer og rundt halvøya med dei bratte sidene der Gamlebyen ligg. Elva svingar så vestover, men etter å ha runne saman med Saane eller Sarine svingar ho nordover fram til nær Aarberg. Her vert elva avleidd inn i Hagneckkanalen til Biennesjøen, noko som var eit av dei store sveitsiske ingeniørverka på 1800-talet, kalla Juravasskorreksjonen. Før dette hadde område nord for Bern vore eit flaumutsett myrområde. Frå den øvre enden av innsjøen renn elva ut gjennom Nidau-Büren-kanalen og så austover til Büren. Innsjøen fører med seg store mengder erodert grus og smeltevatn frå Alpane og dei tidlegare myrområda har vorte frodige sletter, kjend som «grønsakshagen i Sveits».
Frå her renn Aare nordaustover eit langt stykke, forbi Solothurn (der ho like etter mottar Grosse Emme frå høgre), Aarburg (der ho møter Wigger), Olten i Aarau, der ho like i nærleiken renn saman med Suhre, og Wildegg, der Hallwiler Aa kjem inn frå høgre. Like nedanfor Brugg mottar ho først Reuss, og kort tid etterpå Limmat. Ho svingar så nordover og munnar ut i Rhinen, og har faktisk ved samløpet større vassføring enn Rhinen der dei renn saman ved Koblenz (Sveits), ovanfor Waldshut i Tyskland. Rhinen munnar etter kvart ut i Nordsjøen i Nederland.
Aareschlucht
Aareschlucht er ein del av elva som har greve seg gjennom ein kalksteinsrygg nær byen Meiringen.
Historie
Elvenamnet kan gå attende til det galliske (helvetiske) Bern-sinksteinen som går attende til Romersk Gallia. Det romerske namnet var Obringa.
Paula Seling
Paula Seling er ein rumensk songar, komponist og radio-DJ.
1998
14. mars 1998 deltok ho i den rumenske uttakinga til Eurovision Song Contest 1998, Selecţia Naţională 1998, med songen «Te iubesc». Ho enda på fjerdeplass med 565 poeng.
2010
I 2010 var ho med att, denne gongen med Ovi og songen «Playing with Fire» og med Kamara Ghedi og songen «It's Not Too Late». Med Kamara Ghedi enda ho på femteplass med 13 poeng og med Ovi vann ho med 24 poeng. Ho og Ovi fekk dimed representerte Romania i Eurovision Song Contest 2010.
Dei starta som nummer 19 i finalen etter Frankrike med «Allez Ola Olé» av Jessy Matador og før Russland med «Lost and Forgotten» av Peter Nalitch and Friends. Bidraget fekk tolv poeng frå Moldova, ti poeng frå Spania, Noreg, Portugal og Sverige, åtte poeng frå Kypros, Storbritannia, Israel og Danmark, sju poeng frå Aserbajdsjan, Irland og Slovenia, seks poeng frå Serbia og Polen, fem poeng frå Albania, Island, Malta og Nederland, fire poeng frå Hellas og Sveits, tre poeng frå Russland og Latvia, to poeng frå Bosnia-Hercegovina, Tyrkia, Ukraina og Litauen og eitt poeng frå Kviterussland, Armenia og Slovakia. Romania fekk til saman 162 poeng og enda på tredjeplass av totalt 25 bidrag. Hadde ein berre nytta telefonrøystar hadde bidraget enda på sjetteplass med 155 poeng og hadde ein berre nytta juryrøystar hadde bidraget enda på tredjeplass med 167 poeng.
Fjernverknadsteori
Kjelder
Fjernvirkningsteori. (2009, 14. februar). I Store norske leksikon. Henta 7. november 2013 frå http://snl.no/fjernvirkningsteori.
Vapour Col
Vapour Col er eit skard som ligg sør for Stonethrow Ridge på vestsida av Deceptionøya i Sør-Shetlandsøyane. Det vart namngjeve av United Kingdom Antarctic Place-Names Committee (UK-APC) i 1959 og kjem frå fumaroler i skardet. Dette er den einaste staden på Deceptionøya ned eit fullstendig tverrsnitt av heile den vulkanske rekkefølgja.
Warden Pass
Warden Pass er eit snøpass på kring 1 000 moh. i Antarktis. Det går frå aust til vest mellom nordvestsida av Fuchs Dome og Flat Top i Shackletonkjeda. Området vart kartlagd under Commonwealth Trans-Antarctic Expedition i 1957. Det vart namngjeve av United Kingdom Antarctic Place-Names Committee (UK-APC) etter Michael A. Warden, ein assistent i British Antarctic Survey (BAS) ved Halley-stasjonen 1970–72, som arbeidde i området.
Flammeleiing
Flammeleiing skjer når ein elektrisk ladd lekam mistar ladninga viss det blir stilt i nærleiken av ein brennande flamme. Dette kjem av at lufta ved oppheitinga i flammen ioniserast og blir leiande. Forklaringa på flammeleiing vart først funne av den tyske fysikeren Philipp Lenard i 1902.
Rudozem Heights
Rudozem Heights er ei gruppe fjell i Graham Land i Antarktis med ei høgd opp mot 1500 moh (Glavinitsa Peak). Dei ligg ved foten og innover på German Peninsula ved Fallières Coast i Graham Land, og strekkjer seg 18,5 km frå nordaust til sørvest og 13,7 km frå aust til vest. Høgdene grensar til Bourgeoisfjorden i nord og vest, Dogs Legfjorden i sør, og i aust til ein isbre som flyt nordover og ut i Bourgeoisfjorden og sørover til Dogs Legfjorden.
Høgdene er kalla opp etter byen Rudozem i Sør-Bulgaria.
Kongeskeistork
Kongeskeistork (Platalea regia) lever på tidvassletter og grunne område med ferskvatn og saltvatn i Australia, Indonesia og på Papua Ny-Guinea, New Zealand og Salomonøyane. Han har òg vorte registrert som ein streiffugl på Ny-Caledonia. Kongeskeistork beitar på krepsdyr, fisk og små insekt ved å feie nebbet si frå side til side. Han flyg alltid med halsen og hovudet strekt ut.
Skildring
Kongeskeistork er ein stor, kvit fugl med eit svart, skeiforma nebb. I gjennomsnitt er han er ca. 77 centimeter i kropplengd og veg ca. 1,7 kilogram. Det er ein vassfugl med lang bein for å vade gjennom vatn. Enden av nebbet til kongeskeistorken er breiare og fungerer meir som ei klype enn det smalare nebbet til gulnebbskeistork, som fungerer som ei tong.
Kongeskeistorken tar animalsk føde, fangar små dyr ved å feie nebbet gjennom grunt vatn og svelgjer byttet straks det er oppdaga. Når langsomme feiing, går det spoonbill sakte med opent nebb vinkelrett på vassflata. Fuglen går sakte, sparkar opp rusk og smådyr frå botnen, som han sansar og grip tak i med nebbet. Dei kan òg dra nebbet langs kroppsiden medan dei vadar på grunt vatn.
Polygyni
Islam er kjend for å godkjenna polygyni med opptil fire koner, og denne samlivsforma er dermed lovleg i mange muslimske land. Fleire afrikanske land har også tradisjon for fleirkoneri.
Kongeskeistork
Skildring
Byttedyra inkluderer ferskvasskrepsdyr som kloreker, insekt, frosk og småfisk og nokre gonger ferskvassniglar og plantemateriale. Dei kan beite om natta like mykje som i dagslys fordi dei nyttar kjensler i nebbet heller enn synet for å lokalisere bytte.
I hekkedrakt veks det lange kvite fjører frå baksida av hovudet og dei får farga flekker i andletet. Reiret er ei plattform av trepinnar i eit tre der hoa legg to eller tre egg. Ungane blir klekt etter 21 dagar. Fuglane er svært kjenslevare for uro i hekketida. I Australia har heile koloniar forléte egga sine etter mindre uro.
Ein studie av mitokondrielt DNA viste at kongeskeistorken har kinaskeistork som næraste slektning.
Hogleifa
Hogleifa er eit fjell i Bern-Alpane i Sveits. Fjellet har ei høgd på 3278 meter over havet. Det høgaste Bietschhorn (3934 moh) ligg ligg om lag 5 km mot nordaust.
Eat at Home
«Eat at Home» er ein song frå 1971 av Paul og Linda McCartney som kom ut på albumet deira Ram dette året. Songen er ein standard rockelåt med McCartney på solovokal, elektrisk gitar, bass og trommer og Linda McCartney på korvokal. Songen vart gjeven ut på singel i fleire land.
Salslister
Singelen vart ikkje gjeven ut i Storbritannia eller USA. Songen kom ut i fleire europeiske land, Sør-Amerika, Japan, Australia og New Zealand, og nådde sjuandeplassen i Nederland og åttandeplassen i Noreg.
Andre versjonar
Little Joy song ofte songen på konsertane sine.
Frysebil
Frysebil eller kjølebil er ein skapbil med fryse/kjøleaggregat. Slike bilar vert nytta til transport av kjøtt, fisk og andre matvarer. Fiskeoppdrettsnæringa i Noreg transporterer mykje laks til det europeiske kontinentet i frysebilar. Det er viktig at kjøle/fryseaggregatet er driftssikkert for at lasta ikkje skal verta øydelagt.
Henriksen Buttress
Henriksen Buttress er ei markant klippe, 1970 moh, som ligg 3,5 km søraust for Mount Sugartop sentralt i Allardyce Range på Sør-Georgia. Ho vart kartlagt av South Georgia Survey i perioden 1951–57 og vart namngjeven av UK Antarctic Place-Names Committee etter Henrik N. Henriksen som i 1909, bygde South Georgia Whaling Company sin stasjon ved Leith Harbour og var bestyrar der frå 1909 til 1920.
Revava
Revava (hebraisk skrift רְבָבָה) er ein kollektiv landsby og ei israelsk busetjing med over 250 familiar på den okkuperte Vestbreidda, mellom Barkan og Karnei Shomron. Han er underlagt Shomron regionale kommune.
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Revava vart grunnlagd i våren 1991 kring ein halvtime aust for Petah Tikva, nær Ariel og Barkan industriområde.
Rugg Peak
Rugg Peak er eit fjell ved austsida av Widmark forlandsbre sørover frå Crookes Peak, på vestkysten av Graham Land. Det vart fotografert av Hunting Aerosurveys Ltd. i 1956-57, og kartlagd frå desse bileta av Falkland Islands Dependencies Survey (FIDS). Det vart namngjeve av United Kingdom Antarctic Place-Names Committee (UK-APC) i 1959 etter Andrew Rugg-Gunn, ein engelsk augekirurg, som i 1934 basert på strålingsdata utvikla betre snøbriller.
Campsie Fells
Campsie Fells er ei rekkje åsar i det sentrale Skottland som strekkjer seg frå aust til vest frå Denny Muir til Dumgoyne, i Stirlingshire. Dei sørlegaste delane av åsane strekkjer seg inn i East Dunbartonshire. Det høgaste punktet i åsane er Earl's Seat som er 578 meter over havet. Åsane ligg oppfor landsbyane Strathblane, Blanefield og Lennoxtown i sør, Killearn i vest og Fintry i nord. Fintry Hills ligg lenger nord, Kilpatrick Hills ligg i vest og Kilsyth Hills i aust.
Namnet kjem frå ein av åsane i rekkja, Campsie. Elva Carron spring ut i Campsies.
Flammespektrum
Flammespektrum er lysspektrum frå ein fargelaus gassflamme når flammen blir tilført eit stoff som gjer at han blir lysande. Dette blir brukt for spektroskopiske undersøkingar av stoffet i flammefotometri.
Russet Pikes
Russet Pikes er ei gruppe fjell like aust for munningen av Gaul Cove på Horseshoe Island. Det vart kartlagd av Falkland Islands Dependencies Survey (FIDS) i 1955-57. Namnet er skildrande etter den raud-brune fargen som er synleg på fjellet det meste av året.
Weasel Gap
Weasel Gap er eit skard med ei snømark og låg helling, slik at det kan nyttast som ein del av ruta frå nord til sør mellom Mount Starlight og Mount Lacey i Athos Range i Prince Charles Mountains. Det vart oppdaga i november 1955 av eit lag frå ANARE (Australian National Antarctic Research Expeditions) leia av J.M. Bechervaise. Det er kalla opp etter beltevognene nytta av ANARE, ein weasel.
Dadna
Dadna (arabisk ضدنا) er ein landsby i Fujairah i Dei sameinte arabiske emirata, 45 km nord for bysentrum. Hovudnæringa i området har sidan antikken vore jordbruk og fiske, og er det i stor grad framleis i dag. Landsbyen er kjend for dei gode vassforsyningane og kongefamiliane i Emirata har hatt mange gardar i området.
Det ligg nokre moderne luksushotell, som Le Meridien og Rotana, ved stranda i Al Aqah i nærleiken.
Dadna er eit fjellområde som ligg nær havet og vert ofte vitja av turistar, hovudsakleg emiratarabarar.
Degüello
Degüello er det sjette studioalbumet til det amerikanske rockebandet ZZ Top, og kom ut i november 1979. «Degüello» tyder «halshogging» eller det vert sagt i samband med ein kamp til døden på spansk. Det var det første albumet til ZZ Top på Warner Bros. Records og det selde etter kvart til platinaplate. Det var det første studioalbumet deira på tre år.
Degüello var produsert av Bill Ham, og spelt inn og miksa av Terry Manning. Masteringa var det Bob Ludwig som gjorde.
Innhald
På den originale LP-utgåva står «Dust My Broom» oppført som ein song av Elmore James.
Album
Album – Billboard (USA)
Singlar
Singles – Billboard (USA)
Dahir i Fujairah
Dahir er ein busetnad i Fujairah i Dei sameinte arabiske emirata.
Hogs Mouth Rocks
Hogs Mouth Rocks er ei rekkje skjer som strekkjer seg sør frå Invisible Island i Bay of Isles på Sør-Georgia. Dei vart først grovt kartlagt i 1912–13 av Robert Cushman Murphy, ein amerikansk naturforskar ombord på briggen «Daisy», og vart truleg namngjeven av Discovery Investigations som kartla Bay of Isles i 1929–30.
Högbom Outcrops
Högbom Outcrops er nokre klippermed ei høgd opp mot kring 1 000 moh på austsida av enden av Schimperbreen i Herbert Mountains i Shackletonkjeda i Antarktis. Dei vart fotograferte frå lufta av U.S. Navy i 1967 og kartlagt av British Antarctic Survey i 1968–71. I samband med at det vart nytta namn på glasiologar i området, vart klippa namngjeven i 1971 av UK Antarctic Place-Names Committee etter Arvid Gustaf Högbom (1857–1940), ein svensk geolog som gjorde viktige bidrag til glasiologi nord i Sverige.
Flatbrennar
Ein flatbrennar er ein lampe som har eit flatt vekerøyr. Nemninga blir òg nytta om ein gassbrennar med flat flamme.
Kjelder
Flatbrenner. (2009, 14. februar). I Store norske leksikon. Henta 7. november 2013 frå http://snl.no/flatbrenner.
Ryan Peak i Antarktis
Ryan Peak er eit fjell 1 nautisk mil (1,9 km) aust for Penitent Peak på Horseshoe Island. Det vart kartlagd av Falkland Islands Dependencies Survey (FIDS) i 1955-57. Det er kalla opp etter Francis B. Ryan i FIDS, som var meteorolog på Horseshoe Island i 1956, og som braut foten i ei klatreulukke på veg til toppen av dette fjellet.
Honores Rock
Honores Rock er eit skjer som ligg 1 km sørvest for Ferrer Point i Discovery Bay på Greenwich Island i Sør-Shetlandsøyane. Namnet kjem frå «Islote Honores» og «Islote Cocinero Honores» gjeven av Den chilenske antarktisekspedisjonen (1947) etter kokken på ekspedisjonsskipet «Iquique».
Historia til Antwerpen
Byen Antwerpen i Belgia har ei lang historie, frå å vere ei lita busetting tidleg i mellomalderen, til å vere den største byen i Dei sytten provinsane ved byrjinga av åttiårskrigen. Særleg under kong Karl V og under det tidlege herredømmet til Filip II av Spania på 1500-talet var byen ein veldig velståande handelsby som var tonegjevande for heile Vest-Europa. Då byen fall etter den spanske kringsetjinga i 1585 og halvparten av innbyggarane flytta til byane i Holland (som var frie frå Spania), var den antwerpske gullalderen over. På 1800-talet voks Antwerpen ut til ein storby igjen, og hamna er no den andre største i Europa etter Rotterdam.
Førhistorisk tid
Først i den eldre steinalderen begynner elva Schelde å renne der som no er området rundt Antwerpen. Før dette rann Schelde rett nordover frå det som no er Gent, men i holocen for rundt 10 000 år sidan fann elva seg nytt far til havet der ho renn no. Det blaute Schelde-området drog til seg leirar av menneske under mellomsteinalderen. Blant anna under utgravinga av hamnedokkane nord for byen, men også i nærleiken av festninga Steen vart det funne flintreiskapar frå tidleg mellomsteinalder.
Romartida
Rundt 250 skriv romarane om Scaldis (elva Schelde) og Scinda (elva Schijn). Ved munningen av Schijn er det funne fleire arkeologiske spor og relikt etter ein gallo-romansk busetnad. Den største konsentrasjonen av funn var i sona mellom elva ved festninga Steen og hovudtorget Grote Markt. Ved ymse utgravingar i byen fann arkeologar store mengder romersk keramikk. Denne keramikken er av utmerkt kvalitet og varierte typar. Dette viser at det romerske Antwerpen var relativt viktig i sitt regionale område.
Påfallande er òg taksteinar som nemner «prim. cohors» eller 'første kohort'. Dei seinare utviklingar av byen gjer det uråd å fastslå definitivt korleis dette romerske Antwerpen har sett ut, men det står fast at det var meir enn ein vanleg landsbygd. Historikarar som Adriaan Verhulst plasserer ein romarleir på høgd med Antwerpen. Romerske bålrestar vart funne nært ved Oudaan og Steen, som viser at busettinga hadde ei viss utstrekning. Funn av myntar frå 300- og 400-talet dokumenterer at dette romerske Antwerpen ikkje forsvann etter den klassisk romerske perioden. Ei mogleg ny forklaring på namnet Antwerpen viser at kanskje kan dette namnet endåtil ha romersk opphav. Rundt året 645 vitja den heilage Eligius folkeslaget Andouerpi, som budde på høgre og venstre sida av Schelde.
Tidleg mellomalder
Den tidlege mellomalderhistoria til byen har vore stoff til diskusjon i fleire tiår. Dette skyldast skorten på arkeologiske funn og pålitelege skriftlege kjelder.
Antwerpen blir først nemnt i samband med omvendingsmisjonen av Amandus og Eligius ca. midt på 600-talet, og desse kjeldene viser på ein busetnad med ein viss men uklar sentral funksjon. Fast står at Eligius ville omvende Antwerparane, og at han truleg vitja hovudbusettinga deira. Amandus skulle ha stifta ei kyrkje etter ønske av merovingarkongen Dagobert i dette tungtolka Antwerpen, og vigd henne til Peter og Paulus.
Viktigast er at det blir stifta ei kyrkje, som i den tidsalderen berre hende i maktsenter. På 600-talet er kyrkja i hendene på adelen i området, Pepinidane – ætta til Karl den store - som rundt 695 skjenkte denne kyrkja til den heilage Willibrord til stønad for omvendinga av området som no er Nederland. Truleg handlar det om ei kyrkje ved eit sentralt hoff som forvalta handverksaktivitet, administrasjon og landbruk. På dette tidspunktet er det ikkje mogleg enno å kalle Antwerpen for ein 'by'. I dette senteret blir det òg mynta på oppdrag av krona. I den perioden betyr det å slå mynter ikkje nødvendigvis å fabrikkere pengar, men det å lage mynter (tremissis) som gylne statussymbol som eliten brukte å skilje seg ut og å knyte seg til dei høgaste verdslege og kyrkjelege maktene. På 700-talet ser Antwerpen derfor ut til å vere eit senter av elitar, og til å ha hatt ein viss grad av inntekter. Dette kan forklare korfor kyrkja i Antwerpen blir gjeven som gåve til den heilage Willibrord og Echternachklosteret.
Aargau
Aargau er ein kanton i Sveits.
Geografi
Aargau ligg nord i Sveits, ved dei austlega utløparane til Jurafjella. Kantonen ligg ved det nedre løpet til elva Aare, som har gitt namn til han. Hovudstaden i kantonen er Aarau. I nord grensar kantonen til Tyskland ved grenseelva Rhinen, i aust til kantonen Zürich, i sør til kantonane Luzern og Zug og i vest til kantonane Bern, Solothurn og Basel-Landschaft.
Folkesetnad
Aargau har tysk som offisielt språk. Tysk vert tala av 87,1 % av folket. 79,3 % er sveitsarar og 20,7 % utlendingar. Den opphavlege folkesetnaden er om lag likt delt mellom katolske og protestantiske kristne. I 2000 var 40,1 % romersk-katolske og 37,2 % protestantiske. Dei største byane er Wettingen (19 454 ib.), Baden (17 098 ib.) og Aarau (15 791 ib.)
Distrikt og kommunar
Aargau består av elleve distrikt, som i 2010 omfatta til saman 220 kommunar. Distrikta har namn etter sine hovudstader: Aarau, Baden, Bremgarten, Brugg, Kulm, Laufenburg, Lenzburg, Muri, Rheinfelden, Zofingen og Zurzach.
Historie
Namnet Aargau vert første gong nemnt i 763. På 1300-talet kom Øvre Aargau under Bern. Nedre Aargau, som i dag utgjer kantonen Aargau, høyrde i mellomalderen først under grevane av Lenzburg, så grevane av Kyburg og så hertugane av Habsburg. I 1415 vart det erobra av sveitsarane. Den vestlege delen kom under styre av Bern, den austlege under Zürich.
I 1798 vart Aargau erobra av franskmennene. I eit halvt år var Aarau hovudstad i republikken Helvetia og soleis den første hovudstaden i Sveits. Det vart danna tre kantonar - Aargau, Baden og Fricktal. Den noverande kantonen vart danna av Napoleon i 1803. Etter Napoleon sitt fall i 1815 fekk kantonen eit aristokratisk dominert styre, men frå 1830 vart dette gjort om, og kantonen vart ein av dei liberale kantonane. Mange demokratiske flyktningar frå Tyskland fekk tilhald her. I 1841/43 vart alle kloster i kantonen oppløyste, før nonneklostera igjen vart tillatne. Dette var ei av årsakene til borgarkrigen i Sveits i 1847, som førte fram til den moderne sveitsiske sambandsstaten.
Meniída
Meniída (gresk Μενηίδα) er ein tidlegare kommune i periferieininga Pélla i periferien Sentral-Makedonía i Hellas. Meniída inngår frå 2011 som ei kommunaleining i kommunen Skýdra.
Santos Peak
Santos Peak er ein fjelltopp i Antarktis som ligg sør for Murray Island, på vestkysten av Graham Land. Han vart kartlagd av Belgica-ekspedisjonen under Gerlache, 1897-99. Det vart namngjeve av United Kingdom Antarctic Place-Names Committee (UK-APC) i 1960 etter Alberto Santos-Dumont (1873–1932), ein brasilisk oppfinnar som budde i Frankrike, og som designa og flaug 14 små luftskip og i 1906 vart den første i Europa som gjennomførte ein motorisert flytur.
Lewis Gordon Pugh
Lewis Gordon Pugh er ein britisk langdistansesymjar, advokat og eventyrar. Han har mellom anna sumt utanfor Nordkapp, Svalbard, Arktis og Antarktis, og han har sumt Sognefjorden på langs.
Pugh budde sine fyrste 10 år i England, men flytta så med familien til Sør-Afrika. Ein månad etter at han hadde hatt sin fyrste ordentlege symjetime som 17-åring, sumde han frå Robben Island til Cape Town. Ikkje lenge etter sumde han også over den engelske kanalen. Han studerte juss ved universitetet i Cape Town og Jesus College i Cambridge, og jobba så som advokat i London, før han for alvor byrja med langdistansesymjing i kalde og vanskelege farvatn.
Pugh er innehaver av den sørafrikanske Ikhamanga-ordenen i gull.
Solovkiklosteret
Solovkiklosteret (russisk:Соловецкий монастырь) er eit befesta tidlegare kloster på Solovkiøyane i Kvitsjøen i Nord-Russland. Det var eit av dei største kristne festningsverka i denne delen av Tsar-Russland, før styresmaktene i Sovjetunionen i 1926 gjorde det om til fange- og arbeidsleir, noko det var i 13 år. I dag er klosteret eit friluftsmuseum.
Solovkiklosteret vart grunnlagt i 1436. Dei mest sentrale bygningane i klosteret vart reist på 1500-talet, då Filip Kolysjev var hegumen (=abbed). Frå den tid var klosteret i lang tid eit viktig senter for ortodoks kristendom. Gjennom hundreåra vart festninga utsett for fleire mislukka angrep og kringsetjingar.
Höhberghorn
Höhberghorn er eit fjell i Dei lepontinske Alpane i Sveits. Güferhorn ligg om lag 4 km lenger vest.
Welcome Pass
Welcome Pass er eit snøpass mellom Cairn Ridge og Czamanske Ridge, som dannar ein passasje til Tranquillity Valley i Dufek Massif i Pensacolafjella. Det vart namngjeve sesongen 1976-77 då Arthur B. Ford og Willis H. Nelson frå US Geological Survey (USGS) oppdaga eit helikopterdepot for den sovjetiske antarktisekspedisjonen, som sovjetarane hadde lagt i frå seg her sommaren før. Dei hadde lagt frå seg ein lapp med velkomstmelding for Dufek Massif for leiaren av Den sovjetiske antarktisekspedisjonen, Garrik Grikurov.
Ishockey-VM 1985
Verdsmeisterskapen i ishockey 1985 vart arrangert i Praha i Tsjekkoslovakia i tida frå 17. april til 3. mai 1985. Meisterskapen vart avvikla med innleiingsrunde der dei åtte deltakarlanda møttest til innbyrdes oppgjer. Dei fire beste laga i innleiingsrunda gjekk vidare til eit meisterspel der laga møttest på ny før medaljestriden var avgjort, alle laga starta då utan poeng. Dei fire laga med færrast poeng i innleiingsrunda tok med derimot med seg alle poenga frå innleiingsrunda inn i eit nedrykksspel.
Arrangørlandet Tsjekkoslovakia lukkast vinne verdsmeisterskapen for sjette gong. Canada tok sølv og Sovjetunionen bronse.
Webster Pass
Webster Pass er eit snøpass sentralt på Bear Peninsula som ligg ved skiljet mellom Brushbreen og Holtbreen, på Walgreen Coast i Marie Byrd Land. Det vart kartlagd av US Geological Survey (USGS) frå flyfotografi teken av U.S. Navy 1966. Det vart namngjeve av Advisory Committee on Antarctic Names (US-ACAN) i 1977 etter William O. Webster, ein luftforskar i U.S. Navy på sju Operasjon Deepfreeze-oppdrag, inkludert eit vinteroppdrag.
Kalofer
Kalofer (bulgarsk Калофер) er ein by i kommunen Karlovo i provinsen Plovdiv i Bulgaria. Ved folketeljinga i 2011 hadde busetnaden 3 103 innbyggjarar.
Fluens
Fluens er ein fluks integrert over tid. Dette tyder tettleiken til energi, lys, partiklar og liknande som strøymer frå alle retningar gjennom eit område.
For partiklar er han definert som den totale mengda partiklar som strøymer gjennom eit område i løpet av eit tidsintervall og har eininga m–2 (talet på partiklar per kvadratmeter). Fluens kan òg skildre energi levert per areal, og har då eininga J/m2. Det vert rekna som ein av dei grunnleggande einingane i dosimetri.
Hornaday Rock
Hornaday Rock er eit skjer som ligg i Bird Sound, 1,1 km vest-sørvest for Cape Alexandra ved vestenden av Sør-Georgia. Skjer finst på eit kart attende til 1930-åra. Det vart kartlagt på ny av South Georgia Survey i perioden 1951–57 og vart namngjeve av UK Antarctic Place-Names Committee etter William T. Hornaday, ein amerikansk zoolog som was direktør i New York Zoological Park, 1896–1926. Frå 1907 var han leiar i kampen for å verne pelsselen. Pelsselar ynglar på den nærliggande Birdøya.
Sha'arei Tikva
Sha'arei Tikva (hebraisk skrift שַׁעֲרֵי תִּקְוָה, tyder Håpsportane) er ei israelsk busetjing og ein kollektiv landsby nordaust for Rosh HaAyin og ein kilometer aust for Den grøne linja nær Elkana, nordvest på den okkuperte Vestbreidda. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Sha'arei Tikva vart grunnlagd i 1983 og dei første innbyggjarane flytta inn i april 1983. I dag er folketalet 4 500. Landsbyen er underlagt Shomron regionale kommune.
Håvard Nordtveit
Håvard Nordtveit er ein norsk fotballspelar frå Vats som sidan 2011 har spelt for den tyske klubben Borussia Mönchengladbach. Tidlegare spelte han i kortare periodar for høvesvis FK Haugesund, Salamanca, Lillestrøm Sportsklubb, FC Nürnberg. Perioden 2011-juni 2015 spelte han 24 landskampar for Noreg.
Vladimír Růžička
Vladimír Růžička er ein tsjekkisk tidlegare ishockeyspelar og seinare -trenar frå Most. Han vart i 1985 verdsmeister med Tsjekkoslovakia og i 1998 olympisk meister med Tsjekkia.
Dibba Al-Fujairah
Dibba Al-Fujairah (دبا الفجيرة) er ein busetnad i emiratet Fujairah nordaust i Dei sameinte arabiske emirata. Han ligg geografisk i Dibba-området. Dibba Al-Fujairah vert rekna som den nest største byen i emiratet Fujairah. Med eit areal på 600 kvadratkilometer har Dibba Al-Fujairah 30 000 innbyggjarar.
Vladimír Růžička
Høgrevengen Růžička var sentral på Tsjekkoslovakia sitt ishockeylandslag i tida 1983-89. Han var med å vinne VM-sølv i 1983 og i 1985 VM-gull på heimebane. Elles sikra han seg ein OL-bronse i 1984 og to VM-bronsar (1987-89). Etter ti sesongar i tsjekkoslovakisk toppserie, åtte av dei HC Litvinov, reiste han vinteren 1989/90 til Nord-Amerika. Perioden 1990-94 gjorde han tenestes i tre klubbar i National Hockey League, lengste tida i Boston Bruins. Frå hausten 1994 til han la opp i 2000 var han aktiv i Slavia Praha i heimlandet Tsjekkia. Under Vinter-OL 1998 i Nagano gjorde Růžička comeback og var med å føre Tsjekkia sitt ishockeylandslag til landets hittil einaste OL-triumf.
Dibba Al-Fujairah
Somme av busetnadane i Dibba Al-Fujairah er:
Vladimír Růžička
Růžička var landslagssjef då Tsjekkia vann Ishockey-VM 2005.
Chungking Mansions
Folk av ulike etniske opphav held til eller treffer kvarandre her, særleg folk som stammar frå Sør-Asia, Midtausten og delar av Afrika som Nigeria. Det blir drive kjøp og sal av ymse elektronikk, som mobiltelefonar og datamaskiner, klede og krydder her.
I kulturen
Chungking Mansions inspirerte tittelen og miljøet i filmen Chungking Express (1994) av Wong Kar-wai. Wong voks opp i bydelen, og såg på Chungking Mansions som ein metafor for heile Honkong.
I krimromanen 9 Dragons av Michael Connelly dreg detektiven Harry Bosch frå Los Angeles til Kowloon i Hongkong på leite etter ei forsvunnen dotter. Chungking Mansions er skildra av ein perosn i romanen som eir «postmoderne Casablanca i éin bygning.»
Wells Saddle
Wells Saddle er eit breitt, snødekt skard mellom Mount Berlin og Mount Moulton i Flood Range i Marie Byrd Land. Skardet vart fotografert frå lufta av U.S. Antarctic Service (USAS) i desember 1940. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-66. Det vart namngjeve av Advisory Committee on Antarctic Names (US-ACAN) etter James H. Wells, eit medlem av US Antarctic Research Program (USARP) som studerte dynamikken til isdekket i området nordaust for Byrd-stasjonen, 1971-72.
Mount Searle
Mount Searle er ein fjelltopp mellom Sally- og Gaul Cove på Horseshoe Island. Det er kalla opp etter Derek J.H. Searle frå Falkland Islands Dependencies Survey (FIDS), landmålar ved Horseshoe Island i 1955 og 1956, som kartla dette fjellet.
Snow White and the Seven Dwarfs
Snow White and the Seven Dwarfs (norsk tittel: Snehvit og de syv dvergene) er ein USA-amerikansk animert musikal-fantasyfilm frå 1937, produsert av Walt Disney Productions og opphavleg utgjeven av RKO Pictures.
Filmen er basert på det tyske eventyret Snøkvit av Grimm-brørne og er den første animerte langfilmen frå Disney. Filmmanusskriptet vart utvikla av Dorothy Ann Blank, Richard Creedon, Merrill De Maris, Otto Englander, Earl Hurd, Dick Rickard, Ted Sears og Webb Smith.
Mount Scott i Antarktis
Mount Scott er eit hesteskoforma fjellmassiv på Kiev Peninsula, på vestkysten av Graham Land. Skoen er open mot sørvest og den konvekse sida ligg ved Girard Bay og den nordvestlege sida ved Lemaire Channel. Det vart oppdaga av Belgica-ekspedisjonen, 1897-99 og kartlagd av dr. Jean-Baptiste Charcot, leiaren for Den franske antarktisekspedisjonen, 1908–10. og kalla opp etter kaptein Robert Falcon Scott.
Wright Pass
Wright Pass er eit snøpass vest for Jones Bluffs, som går frå nord til sør i 3 nautiske mil (6 km) mellom enden av Holtbreen og området nær Mayo Peak på Bear Peninsula på Walgreen Coast i Marie Byrd Land. Det vart kartlagd av US Geological Survey (USGS) frå flyfotografi teken av U.S. Navy 1966. Det vart namngjeve av Advisory Committee on Antarctic Names (US-ACAN) i 1977 etter kvartermeister William L. Wright i US Navy, som deltok på seks [[Operasjon Deepfreeze-oppdrag fram til 1977
Shonen Knife
Shonen Knife er ei kvinneleg rocke-gruppe frå Osaka i Japan, stifta i 1981.
Medlemmar
Nåværande medlemmar Tidlegare medlemmer
«Yantar»
«Yantar» (russisk Янтарь, Jantar, 'rav') er eit etterretningsskip bygd for den russiske marinen. Skipet har vore operert av Departementet for djuphavsforskning i Russland sidan 2015, og er ofte omtalt som eit spionskip. Skipet har heimehamn i Severomorsk, der det er tilknytt Nordflåten i Russland. <!--
Fluks
Fluks er i konkret tyding nemning på ein straum av lys, væske, partiklar, energi og anna gjennom ei flate. I abstrakt tyding blir fluks brukt for å angje styrken av eit vektorfelt.
«Yantar»
Design og konstruksjon
Jantar vart designa av CMDB Almaz Design Bureau i St. Petersburg, og kjølstrekt 8. juli 2010. Det vart sjøsett i desember 2012, og avslutta prøveturen i mai 2015. Skipet har ei lengd på 108 meter og ei full displasementvekt på 5,736 tonn. Fartøyet brukar diesel-elektrisk framdrift for ei toppfart på ca 15 knop. Skipet vart bygd på Yantar Verftet i Kaliningrad.
Fluks
Nemninga vart innført i fysikken av Michael Faraday for å skildre magnetfelt, men blir no brukt ved alle vektorfelt, som elektriske felt, hastigheitsfelt ved straumar i gassar og væsker osv. Slike vektorfelt kan skildrast ved feltlinjer som overalt har same retning som vektoren som feltet skildrar. Styrken av feltet, det vil sei storleiken av vektoren, er angjeve ved tettleiken av feltlinjer. Fluksen gjennom ei flate er lik den totale mengda feltlinjer gjennom flata, og flukstettleiken på ein stad er lik fluksen dividert på arealet av flata.
«Yantar»
Rollar
jantar kan fungera som eit moderskip til miniubåtar og ROV. Den amerikanske Marinen har uttalt at undervassfartøyet er i stand til å kutta kablar fleire kilometer under havoverflata. Desse undervassfartøya er i stand til å operera på djupner opp til 6,000 meter. Skipet er rapportert å bruke miniubåtar av typen "Rus-klasse prosjekt 16810 nedsenkbare", og "Konsul-klasse prosjekt 16811".
Aktivitetar
Yantar har vorte rapportert i posisjon nær undersjøiske telekommunikasjon kablar.
I 2015 vart Yantar oppdaga utanfor kysten av Guantánamobukta på Cuba.
Sommaren 2016 vart Jantar ankra opp utanfor hovudstaden på Grønland, Nuuk.
Father of the Pride
Father of the Pride er ein animasjonsserie frå USA skapt av Jeffrey Katzenberg for NBC i 2004.
«Yantar»
Aktivitetar
I 2017 var Jantar aktiv i det austlege Middelhavet, i nærleiken av ein undersjøisk kabel-link frå Israel til Kypros. Den var òg samstundes brukt til å berga opp "løynleg utstyr" frå krasjet av flya Su-33 og MIG-29 i Middelhavet.
23. november 2017, ved ei direkte ordre frå presidenten i Russland Vladimir Putin, vart Jantar og spesialistar frå den såkalla 328. søk og redningsekspedisjon sendt til Argentinakysten for å leite etter den Argentinske ubåten ARA «San Juan» som var meldt sakna 15. November 2017. Dei fann den ikkje, men den 16. november 2018 var ubåten funnen av det amerikanske selskapet Ocean Infinity. Selskapet brukte det norske skipet «Seabed Constructor» som dei hadde leigd av bergensrederiet Swire Seabed. Desse hadde med seg fem undervannsrobotar frå Kongsberg Maritime i Horten som dei brukte til å søkje gjennom havbotnen med. Ubåten låg utanfor Valdes-halvøya på 800 meters djupn. -->
Systerskip
Eit systerskip er under konstruksjon i «den andre» Yantar-klassen, prosjekt 22010-klassen. Det vil heite «Almaz».
Habhab
Habhab er ein busetnad i Fujairah i Dei sameinte arabiske emirata..
Who's Crying Now
«Who's Crying Now» er ein song av det amerikanske rockebandet Journey. Han vart skriven av Jonathan Cain og Steve Perry og utgjeven i 1981 som den første singelen frå Escape. Songen nådde fjerdeplassen på både Billboard Hot 100 og Mainstream Rock Tracks-listene i USA. Songen nådde 46. plassen på UK Singles Chart, som var den beste plasseringa deira i Storbritannia til då fram til han vart slått av «Don't Stop Believin'» då denne vart populær på nytt i 2009.
Billboard Magazine meinte «Who's Crying Now» var «ein av dei sterkaste og mest elegante av songane til Journey» og «ein av dei mest appellerande kjærleikssongane i 1981».
Andre versjonar
Randy Crawford spelte inn ein soul-aktig versjon av songen i 1992 på albumet hennar Through the Eyes of Love.
I Thank You av Sam & Dave
«I Thank You» er ein song skriven av David Porter og Isaac Hayes og opphavleg spelt inn av Sam & Dave tidleg i 1968. Singelen var den siste Sam & Dave gav ut på Stax Records, og han nådde niandeplassen på Billboard Pop Singles-lista og fjerdeplassen på R&B chart. Kort tid etter utgjevinga reiv Stax seg laus frå distribusjonsavtalen med Atlantic Records og Sam & Dave, som i røynda hadde kontrakt med Atlantic og vart lånt ut til Stax, byrja å spele inn musikk for sjølve Atlantic.
ZZ Top spelte inn songen i 1979 på albumet deira Degüello. Bandet gav ut songen på singel året etter. Som oiginalen gjekk han inn på salslista og nådde 34. plassen. Det vart den andre topp 40-hitten til bandet (etter «Tush» fire år tidlegare).
Klisura
Klisura (bulgarsk Клисура) er ein by i kommunen Karlovo i provinsen Plovdiv i Bulgaria. Ved folketeljinga i 2011 hadde busetnaden 1 109 innbyggjarar.
Elkraft
Elektrofag
Ooty
Udhagamandalam (iblant òg kalla Ootacamund), også kjend under kortnamnet Ooty, er ein kommune og distriktshovudstaden i Nilgiri-fjella i Tamil Nadu i India. Byen ligg 80 km nord for Coimbatore. <!--
Etymologi
Det er ikkje avklart kva namnet Udhagamandalam kjem av. Staden er første gong omtalt i eit brev motteke i mars 1821 av avisa Madras Gazette frå ein ukjend korrespondent som Wotokymund. I tidlegare tider vart det kalla OttaikalMandu. Mund er ei anglisert form av Mandu, som er Toda-ordet til språket for landsby. Den første delen av namnet er truleg ein forvanskning av det lokale namnet for den sentrale regionen på Nilgiri-platået..
Den midterste delen av namnet (Ootaca) kjem frå det lokale språket, der Otha-Cal direkte omsett tyder ein enkelt sten eller den eine stenen. Dette viser kanskje til ein heilag sten som Toda-folket kan ha tilbede.
Stadnamnet vart truleg endra under det britiske styret, frå Ootacamund til Udhagamandalam, og seinare forkorta til Ooty.
Historie
Ooty ligg i Nilagirisfjellene (som bokstaveleg kan omsetjast med blå fjell). Det er ikkje klårt om namnet kjem frå den blå disa frå  eukalyptus-trea som veks i området, eller frå kurunji-blomen som blomstrar kvart 12. år og som gjev eit blåaktige skjer. Nilgiris vart tidlegare regjert av Gjekk-kongar og seinare av Hoysala-kongar, spesielt Vishnuvardhana som erobra Wynad og Nilgiri-området i det 10. århundret. Tippu-sultanen var den første til å utvida sina enemerker ved å anleggja eit hulelignende område .
Ooty var opphavleg eit stamme-land og busett av Toda-stammen og andre stammar som levde saman og dreiv handel. Viktigaste stammar I Nilgiris var Nilagiri var Toda-stammen, Kotas, Badagas og Alu-Kurumbas, som slo seg ned i og rundt Ooty. Det første sporet av Toda i Nilgiri er funnen i opptegnelser frå år 1117 e.Kr.. Toda-folket er kjend for kvegdrift med vassbøflar og Badaga-stammen for sit jordbruk. I sin bok Ootacamund, A History skriv den engelske historikaren Frederick Price at området vart kalla Old Ooty og hærteke av Toda-stammen som overga sin del av byen til John Sullivan som då var guvernør i Coimbatore. Sullivan utvikla seinare byen og oppfordra folk til å planta te, kanel og teak-trær som mange andre bosettere. Sullivan var særs imponert over måten stammane samarbeidd og søkte å halda dette vedlike. Han kjempa seinare utrøytteleg for å sikra stamene rett til eigedomane for at deres kultur skulle anerkjennast, men vart finansielt og kulturelt straffa av den britiske regjeringa.
Geografi
Ooty Lake dekker eit område på 250 mål. . I Båthuset er det ein av dei største attraksjonane i Ooty, ein farkost bygd i 1824 av den første britiske guvernøren, Ooty, John Sullivan. Innsjøen vart danna ved oppdmming ev elv som flytte nedover Ooty-dalen. Innsjøen er omgjeven av Eukalyptus-trær med eit jernbanespor ved kanten av innsjøen. Om sommaren vert det arrangert konkurransar kvar mai månad.